1. Antaŭ 130 jaroj naskiĝis Hector Hodler (1887-1920), ĵurnalisto kaj esperantisto, kunfondinto kaj kunredaktoro (kun Edmond Privat) de Juna Esperantisto (1903), posedanto kaj redaktoro de la revuo Esperanto (1907-20); kunfondinto (1908), vicprezidanto (1908-11), direktoro (1911-19) kaj prezidanto (1919-20) de UEA; la ĉefideologo de UEA. Testamentis al UEA grandan monsumon, la revuon Esperanto kaj sian bibliotekon.
#000001
10. Antaŭ 100 jaroj naskiĝis Ralph Lindsay Harry (1917-2002), aŭstralia diplomato, direktoro de la aŭstralia sekretservo ASIS (1957-60), verkisto kaj esperantisto; prezidanto de Aŭstralia E-Asocio (1960-61, 1986-88), vicprezidanto de la jurista asocio IEAJ (1979-87). Harry tradukis en Eon kelkajn oficialajn dokumentojn de UN kaj verkis kelkajn librojn, i.a., sportajn vortarojn por la Olimpikoj en Munkeno (1972) kaj Montrealo (1976).
#000002
26. Antaŭ 20 jaroj forpasis Rikardo Ŝulco (Richard Schulz, 1906-1997), gimnazia lingvoinstruisto, esperantisto, fondinto de la “Analiza Skolo”, aŭtoro kaj tradukinto de pluraj libroj, i.a.: Mein geliebtes Esperanto (1976), La perdita honoro de iu Katarino Blum’ (Heinrich Böll, 1978), Pledo por Unueca Lingvo (1985), Sur la Vojoj de la Analiza Skolo (1987) k. m. a.
#000005
29. Antaŭ 120 jaroj naskiĝis Jakobo Ŝapiro (Jakub Szapiro, 1897-1941), pollanda juda ĵurnalisto kaj esperantisto, kunfondinto (1922) kaj prezidanto (de 1924) de Esperanto-Societo “Ludoviko Zamenhof” en Bjalistoko, aŭtoro de Babiladoj de Bonhumora Zamenhofano (1921). Mortpafita (kun multaj bjalistokaj judoj) de germanaj nazioj post la invado en Bjalistokon.
#000007